《飞霞阁吊戴子高》
清代·谭廷献

阁外山如屏，伴君四三年。我行蹑秋草，到君旧榻前。

须眉不可蹑，云物故㛹娟。正坐读书误，事事无世缘。

西风满阑槛，何能不凄然。零落平生契，言语徒自贤。

唐生古死友，遗书为君传。出门淮水西，雪涕亦潺潺。

安得蒋山石，奇骨与同坚。

作者简介：谭廷献，字仲修，号复堂，仁和人。同治丁卯举人，官合肥知县。有《复堂诗》。